লস অ্যাঞ্জেলেসের ফ্রিডম ব্যান্ড

**লস অ্যাঞ্জেলেসের ফ্রিডম ব্যান্ডের** লক্ষ্য হল দক্ষিণ ক্যালিফোর্নিয়ার সমকামী মহিলা, সমকামী পুরুষ, উভকামী, ট্রান্সজেন্ডার এবং স্ট্রেইট সহ বিভিন্ন এলজিবিটিকিউ সম্প্রদায়ের মানুষদে শিক্ষা, মহড়া, সঙ্গীত এবং অন্যান্য পরিবেশনা শিল্পের মাধ্যমে একত্রিত করা। এটি বিশ্বের দ্বিতীয় প্রতিষ্ঠিত এলজিবিটিকিউ সঙ্গীত সংগঠন। 

## ইতিহাস
১৯৭৮ সালে প্রতিষ্ঠিত *দ্য গ্রেট আমেরিকান ইয়াঙ্কি ফ্রিডম ব্যান্ড অব লস অ্যাঞ্জেলেস* মূলত বার্ষিক গে প্রাইড প্যারেড পরিচালনার উদ্দেশ্যে গঠিত হয়। এটি একটি প্রাপ্তবয়স্ক স্বেচ্ছাসেবকদের নিয়ে গঠিত একটি *ব্যান্ড*  বা সঙ্গীত দল। এই ব্যান্ড শুধুমাত্র স্থানীয় নয়, জাতীয় ও আন্তর্জাতিক ক্ষেত্রেও বিভিন্ন কনসার্টে, মেলায় এবং  সেবামূলক সংগঠনের অনুষ্ঠানে অংশগ্রহণ করেছে।

ব্যান্ডের ইতিহাসের প্রথম দিকে যখন সমকামী আন্দোলন সবেমাত্র শুরু হয়েছিল তখন সাউথল্যান্ডে সমকামীদের অনুষ্ঠান খুব কমই হত। তখন ব্যান্ডটি বিভিন্ন কুচকাওয়াজে পারফর্ম করে সমকামী সম্প্রদায়ের দৃশ্যমানতা বৃদ্ধি করে। *গ্রেট আমেরিকান ইয়াঙ্কি*  যার সংক্ষিপ্ত রূপ *গে* -এই শব্দটিকে দলের নাম হিসাবে ব্যবহার করে কুচকাওয়াজে প্রবেশাধিকার পেতে সক্ষম হয়েছিল। দর্শক্রা ধীরে ধীরে ব্যান্ডের নামের সংক্ষিপ্ত রূপের অর্থ উপলব্ধি করতে পেরেছিল।

সমকামী সম্প্রদায় যত বেশি দৃশ্যমান হতে থাকে, তত বেশি সমকামী অনুষ্ঠানের পরিকল্পনা করা হয়। এর ফলে ব্যান্ডটির জন্য আরও সুযোগ তৈরি হয় এবং সদস্য সংখ্যা বৃদ্ধি পায়। ১৯৯১ সালে যখন লস অ্যাঞ্জেলেস গে ফ্রিডম ব্যান্ডকে রাষ্ট্রপতি বিল ক্লিনটনের প্রথম অভিষেক অনুষ্ঠানে বাজানোর জন্য আমন্ত্রণ জানানো হয়েছিল, তখন ব্যান্ডটির সদস্য সংখ্যা সর্বোচ্চ পর্যায়ে পৌঁছেছিল।

১৯৯০-এর দশকে ব্যান্ডটি তাদের অনেক সদস্যকে হারিয়েছিল। কেউ কেউ এইডস মহামারীতে মারা যায়, আবার কেউ কেউ ব্যস্ত জীবনযাত্রা বা সম্প্রদায়ের পরিবর্তনের কারণে দল ছেড়ে দেয়। কিছু নিবেদিতপ্রাণ সদস্যদের নিষ্ঠার মাধ্যমে ব্যান্ডটি টিকে থাকে।

২০০২ সালে লস অ্যাঞ্জেলেসের ফ্রিডম ব্যান্ড একটি অলাভজনক সংস্থা হিসেবে প্রতিষ্ঠিত হয়, যার মূল উদ্দেশ্য ছিল লস অ্যাঞ্জেলেস এলাকার এলজিবিটিকিউ সম্প্রদায়কে তাদের অনুষ্ঠানের মাধ্যমে একতাবদ্ধ করা। এছাড়াও তারা ফ্রিডম ব্যান্ড তাদের সঙ্গে যুক্ত বিভিন্ন সংগঠনগুলিকে সহায়তা প্রদান করা। ২০০১ সালে এই ব্যান্ডটির নাম পরিবর্তন করে *হলিউড উইন্ড এনসেম্বল* রাখা হয়, যাতে ব্যান্ডটির প্রকৃত স্বরূপ এবং কার্যক্রম আরও স্পষ্টভাবে প্রতিফলিত হয়। নাম পরিবর্তনের সঙ্গে সঙ্গে ব্যান্ডটির সঙ্গীত তালিকাও বিস্তৃত হয় এবং তাদের পেশাদারিত্ব আরও বৃদ্ধি পায়।

*হলিউড উইন্ড এনসেম্বল* মূলত একটি স্বেচ্ছাসেবকভিত্তিক সম্প্রদায়ভুক্ত সংগঠন হলেও  এটি ৪৫ সদস্যবিশিষ্ট একটি সংগীত দল বা ব্যান্ড হিসাবেই বেশি পরিচিত। এই ব্যান্ডের খ্যাতি ও শ্রোতাসংখ্যা ক্রমাগত বৃদ্ধি পাচ্ছে। প্রতি বছর ডিজনিল্যান্ডে অনুষ্ঠিত তারা ছোট ছোট অনুষ্ঠান করে এবং এর পাশাপাশি তারা প্রতি বছর দুটি বড় সংগীত সম্মেলন উপস্থাপন করে। তাদেরসংগীত সম্মেলন *জিপার কনসার্ট হল*-এ অনুষ্ঠিত হয়। এই সংগীত সম্মেলনে খ্যাতনামা অতিথিরাও অংশ নেন।  এই বিশেষ সংগীত সম্মেলনের আয় থেকে সংগৃহীত অর্থ জেমস *এম. বার্গ স্কলারশিপ*  -এর জন্য দান করা হয়, যা সংগীত শিক্ষার্থীদের সহায়তার জন্য প্রতিষ্ঠিত।

২০০৩ সালে, ফাউন্ডেশন বোর্ড লস অ্যাঞ্জেলেসে গ্রেট আমেরিকান ইয়াঙ্কি ফ্রিডম ব্যান্ডের প্রতিষ্ঠা এবং শহরের এলজিবিটি সঙ্গীতের রূপান্তরমূলক পথচলার রূপক স্বরূপ তাদের রজতজয়ন্তী উদযাপন করার জন্য একটি যথার্থ উপায় খুঁজতে থাকে। এই ঐতিহাসিক উপলক্ষকে স্মরণীয় করে রাখার উদ্দেশ্যে বোর্ড সিদ্ধান্ত নেয় যে, তারা অতীতকে উদযাপন করবে ভবিষ্যতে বিনিয়োগের মাধ্যমে। সেই ভাবনা থেকেই প্রতিষ্ঠা করা হয় *জেমস এম. বার্গ স্কলারশিপ ফান্ড* যা ভবিষ্যৎ প্রজন্মের সংগীতপ্রেমীদের সহায়তা করবে, বিশেষ করে যারা এলজিবিটি সম্প্রদায়ের অন্তর্ভুক্ত এবং সংগীতের মাধ্যমে নিজেদের পরিচয় গড়ে তুলতে আগ্রহী।

## তথ্যসূত্র

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন